সমকামী সম্পর্কে গতানুগতিক চিন্তাধারা
যদিও এলজিবিটি সম্প্রদায় অধর্মীয় সম্প্রদায় তবে মানবাধিকার সংস্থা হিউম্যান রাইটস ক্যাম্পেইন একজন মানুষ একই সাথে সমকামী ও ধার্মিক হতে পারে বলে প্রচার করে। হ্যারি নক্স, একজন সমকামি  যাজক ২০০৫ সাল থেকে এই আন্দোলন চালিয়ে যাচ্ছেন। "বাহাত্তর শতাংশ প্রাপ্তবয়স্ক মানুষ তাদের জীবনে ধর্মীয় বিশ্বাস "অত্যন্ত গুরুত্বপূর্ণ" বলে উল্লেখ করে, সমকামিরা এর ব্যতিক্রম নয়" (ইউএস নিউজ)। ধর্ম ও সমকামিতার মাঝে যে ব্যবধান আছে তা ঘোচাতে এক দল মানুষ প্রতিনিয়ত কাজ করে যাচ্ছে। অনেক প্রটেস্ট্যান্ট এই ব্যাপারে মুক্তমনা হয়েছে এবং ইউনাইটেড চার্চ অব খ্রিস্ট এখন সমকামি যাজক নিয়োগ দেয়। "দ্যা ন্যাশনাল গে এন্ড লেসবিয়ান টাস্ক ফোর্স" ইহুদীদের মাঝে এলজিবিটি সম্প্রদায়ের অবস্থা উন্নয়নে কাজ করে যাচ্ছে।
লেসবিয়ানের ইতিহাস
নিউ ইংল্যান্ডে "বস্টন বিবাহ" প্রচলিত হয় মহিলাদের মধ্যে যারা পুরুষদের কোনো সাহায্য ছাড়াই একসাথে থাকতে শুরু করেন। ঊনবিংশ শতাব্দীর পরের দিকে ও বিংশ শতাব্দীর গোড়ার দিকে ফ্রান্সের সমাজ, সাহিত্য ও কলায় নারীদের সমকামীতার প্রবণতা দেখা যায়। লা হানিটন ও লা রাট মর্ট্ রেস্তোরাঁগুলি লেসবিয়ানরা পরিচালনা করে। নাটালি বার্নের প্রাইভেট সালোঁ বহু উভকামী ও সমকামী লেখিকাদের আকৃষ্ট করে। এঁদের মধ্যে ছিলেন রোমেন ব্রুক্স, রেনী ভিভিয়েন, কোলেট, জুনা বার্নেস, জের্ট্রুড স্টাইন ও রেডক্লিফ হল্। "আইডিল স্যাফিক"-এ বার্নের প্রেমিকা লিয়ান দি পোগী তাঁদের প্রেমকাহিনী লিপিবদ্ধ করেন। কোলেট ও তাঁর প্রেমিকা মাটিল্ডা দি মর্নি এক লেসবিয়ান দৃশ্য মঞ্চস্থ করায় তাঁদের চূড়ান্ত অবমাননার শিকার হতে হয়।